[{"text_idx": "#000001", "text": "Jaga oma u\u0308lesandeid, et teised need a\u0308ra teeksid."}, {"text_idx": "#000002", "text": "Pane oma oskused to\u0308o\u0308le ja teeni raha."}, {"text_idx": "#000004", "text": "Miks on hea olla ettevo\u0303tja?"}, {"text_idx": "#000006", "text": "Maailmas on aga inimesi palju ja palju on selliseid, kellele ei meeldi teiste alluvuses to\u0308o\u0308tada ja tahavad oma asja ajada ja ise u\u0308lemused olla. Selle vo\u0303imaluse annabki oma ettevo\u0303tte loomine. Nagu o\u0308eldakse \u2013 oma tuba, oma luba. Millega sa ka ei tegeleks, olles iseenda u\u0308lemus, saad ise otsustada, kui palju sinu to\u0308o\u0308 va\u0308a\u0308rt on, kui palju sa seda teha tahad ja kellega oma aega jagad."}, {"text_idx": "#000008", "text": "Alustame pa\u0308ris algusest. Ko\u0303igepealt tuleb va\u0308lja mo\u0303elda, kas soovid asutada OU\u0308 ehk osau\u0308hingu vo\u0303i tahad olla FIE ehk fu\u0308u\u0308silisest isikust ettevo\u0303tja. Esimesel juhul on asutamiskulud suuremad, no\u0303utud osakapital va\u0308hemalt 2500 eurot ja osanikke vo\u0303ib olla rohkem kui u\u0308ks. OU\u0308 osanikud ei vastuta isikliku varaga ettevo\u0303tte rahaliste kohustuste eest. FIEks saab hakata fu\u0308u\u0308siline isik. Samuti sobib see ettevo\u0303tlusvorm, kui on plaanis luua pereettevo\u0303te. FIEks registreerimine on lihtne ja soodne \u2013 riigilo\u0303iv registrisse lisamise eest on 20 eurot, kuid FIE vastutab ettevo\u0303tlusega tekkinud kohustuste eest kogu oma isikliku varaga. OU\u0308 ja FIE plussidest ning miinustest saab lugeda Duuabl blogist."}, {"text_idx": "#000009", "text": "Enne ettevo\u0303tte loomist ja registreerimist tuleb mo\u0303ned asjad korralikult la\u0308bi mo\u0303elda. Mis tegevusalal hakkab ettevo\u0303te to\u0308o\u0308le? Kui oled multitalent ja pakud mitut teenust, toodad erinevaid asju vo\u0303i oled hoopis nii tootja kui teenusepakkuja, pead ettevo\u0303tet registreerides ikkagi nimetama u\u0308he po\u0303hitegevusala. Po\u0303hitegevusala saad otsida ja va\u0308lja valida siit."}, {"text_idx": "#000010", "text": "Kui po\u0303hitegevusala on ma\u0308a\u0308ratud, pead leidma oma ettevo\u0303ttele ainulaadse nime. Seda, kas sinu valitud nimega ettevo\u0303te juba eksisteerib, saad kontrollida e-a\u0308riregistri nimepa\u0308ringu abil. Muidugi on igal ettevo\u0303ttel vaja ka tegevuskohta ja asukoha aadressi. Siinkohal tasub kaaluda, kas registreerida ettevo\u0303te oma kodusele aadressile vo\u0303i on sul mo\u0303ni muu koht, kus teenust osutad vo\u0303i tootmise pu\u0308sti paned."}, {"text_idx": "#000012", "text": "Viimane, kuid mitte va\u0308heta\u0308htis otsus loodava ettevo\u0303tte kohta puudutab osakapitali. Kui suur see olema saab ja, juhul kui asutajaid on rohkem kui u\u0308ks, kes selle maksab. Kas osakapital makstakse sisse kohe ettevo\u0303tet asutades vo\u0303i hiljem? Minimaalne kohustuslik osakapital OU\u0308 loomisel on 2500 eurot ja ilma kohese sissemakseta saab OU\u0308 luua juhul, kui osakapitali suurus ja\u0308a\u0308b alla 25 000 euro."}, {"text_idx": "#000013", "text": "Kui ko\u0303ik eelpool nimetatud otsused on tehtud ja vajalikud dokumendid olemas, on ettevo\u0303tte registreerimine e-a\u0308riregistris lihtne nagu lapsema\u0308ng. Kui valid ettevo\u0303tte loomiseks pikema tee ja soovid seda teha la\u0308bi notari, la\u0308heb ilmselt natuke rohkem aega. Ra\u0308a\u0308kimata suurematest asutamiskuludest. Kui neid juba mainitud sai, siis ra\u0308a\u0308gime numbritest ka. Riigilo\u0303iv osau\u0308hingu registrisse kandmise eest on 200 eurot. Kui kasutad kiirmenetluse vo\u0303imalust, on riigilo\u0303iv 265 eurot. O\u0303nneks saab selle summa hiljem kanda OU\u0308 asutamiskuludesse."}, {"text_idx": "#000014", "text": "Muide, kui sulle tundub, et see jutt, et Eestis saab ettevo\u0303tte luua vaid 15 minutiga, on udujutt, siis see tunne on ilmselt o\u0303ige. Umbes 15 minutit kulub selleks, et ta\u0308ita e-a\u0308riregistris vajalikud lahtrid ja teha linnukesed. Kui see on tehtud, vaatab registripidaja kandeavalduse u\u0308le 5 to\u0308o\u0308pa\u0308eva jooksul. Kiirmenetluse puhul 1 to\u0308o\u0308pa\u0308eva jooksul avalduse saabumisest."}, {"text_idx": "#000015", "text": "Selleks, et saaksid ettevo\u0303tjana to\u0308o\u0308le hakata, on vaja teha veel mo\u0303ned viimased sammud. Et kliendid sulle maksta saaksid, peaksid avama ettevo\u0303tte pangakonto. Sinna saad kanda ka oma osau\u0308hingu osakapitali. Kui sinu ettevo\u0303tte planeeritav aastaka\u0308ive u\u0308letab 40 000 eurot, pead ettevo\u0303tte registreerima ka\u0308ibemaksukohustuslasena ja kui plaanid kedagi oma ettevo\u0303ttesse to\u0308o\u0308le vo\u0303tta, tuleb ko\u0303ik to\u0308o\u0308tajad esimesel to\u0308o\u0308pa\u0308eval kanda maksu- ja tolliametis to\u0308o\u0308tamise registrisse."}]